គណបក្សសង្គ្រោះជាតិ

**គណបក្សសង្គ្រោះជាតិ** () គឺ​ជា​គណបក្ស​មួយ​​បង្កើតឡើង​ពី​ការរួមបញ្ចូលគ្នា​របស់​គណបក្សសមរង្ស៊ី​ និង​គណបក្សសិទ្ធិមនុស្ស​ដែលត្រូវបាន​បង្កើតឡើង​ក្នុងគោលបំណង​ប្រកួតប្រជែង​ការបោះឆ្នោតឆ្នំា២០១៣ ។ ​

នៅថ្ងៃទី១៦ ខែវិច្ឆិកា ឆ្នាំ២០១៧ តុលាការកំពូលនៃកម្ពុជា បានសម្រេចរំលាយគណបក្សសង្គ្រោះជាតិ។ ជាលទ្ធផលនៃសេចក្តីសម្រេចនេះ ដំណែងនៃគណបក្សសង្គ្រោះជាតិទាំងអស់ រួមទាំងមេឃុំ ចៅសង្កាត់ចំនួន ៤៨៩ និងសមាជិកសភាចំនួន ៥៥រូប បានបាត់បង់តំណែង និងបានបែងចែកអាសនៈរបស់ពួកគេទៅឱ្យគណបក្សផ្សេងទៀត។ បន្ថែម​ពី​លើ​នេះ មន្ត្រី​ជាន់​ខ្ពស់​គណបក្ស​ចំនួន ១១៨​នាក់ ត្រូវ​បាន​ហាម​មិន​ឲ្យ​ធ្វើ​នយោបាយ​រយៈពេល ៥​ឆ្នាំ។ ប្រហែលពាក់កណ្តាលនៃអតីតសមាជិកសភារបស់គណបក្សនេះ រួមទាំងអនុប្រធានគណបក្សមួយចំនួន បានភៀសខ្លួនចេញពីប្រទេសកម្ពុជាមុនខែតុលា ដោយសារតែការភ័យខ្លាចនៃការចាប់ខ្លួនដោយគណបក្សកាន់អំណាច។ ការ​រំលាយ​គណបក្ស​ដោយ​បង្ខំ​បាន​ជំរុញ​ឱ្យ​មាន​ការ​ថ្កោលទោស និង​អំពាវនាវ​ឱ្យ​ដក​ការ​សម្រេច​ចិត្ត​ពី​សហគមន៍​អន្តរជាតិ។ បច្ចុប្បន្ន គណបក្សនេះត្រូវមានជំនួសដោយគណបក្សមួយចំនួននាពេលបច្ចុប្បន្នដូចជា ៖ គណបក្សភ្លើងទៀន គណបក្សឆន្ទៈខ្មែរ គណកែទម្រង់កម្ពុជា គណបក្សកម្ពុជានិយម និងគណបក្សកម្លាំងជាតិ ។​

## ប្រវត្តិ
### ការបង្កើតឡើង
គណបក្សសង្គ្រោះជាតិ​ត្រូវបានបង្កើតឡើង​នៅថ្ងៃទី​១៧​ ខែកក្កដា​ ឆ្នំា២០១២ ដោយមានការជួបប្រជុំគ្នា​រវាង​លោក​សម រង្ស៊ីនិងកឹម សុខានៅទីក្រុងម៉ានីល ប្រទេសហ្វីលីពីន។  ក្រោយការបោះឆ្នោតតំណាងរាស្រ្តនីតិកាលទី៥ ឆ្នាំ២០១៣​ លោក មុត ចន្ថា ប្រធាន​គណបក្សជាតិនិយមបានប្រកាសចូលរួមជាមួយគណបក្សសង្គ្រោះជាតិ នៅថ្ងៃទី៧ ខែមេសា ឆ្នំា២០១៤ ផងដែរ។
### គោលនយោបាយ
# ចាស់ៗ ពីអាយុ ៦៥ឆ្នាំឡើងទៅ ទទួលបាន ៤ម៉ឺនរៀល ក្នុង១ខែ
# កម្មករ ទទួលបានប្រាក់ខែទាបបំផុត ៦០ម៉ឺនរៀល ក្នុង១ខែ
# មន្រ្តីរាជការ ទទួលបានប្រាក់ខែទាបបំផុត ១លានរៀល ក្នុង១ខែ
# កសិករ ទទួលបានការធានាតម្លៃកសិផល (ស្រូវទាបបំផុត ១០០០៛/kg)
# ប្រជាពលរដ្ឋក្រីក្រ ទទួលបានការព្យាបាលជម្ងឺដោយឥតយកប្រាក់
# យុវជន ទទួលបានឱកាសដូចគ្នាក្នុងការអប់រំ និងការងារធ្វើត្រឹមត្រូវ
# បញ្ចុះ តម្លៃប្រេង ជីកសិកម្ម អគ្គីសនី និងបញ្ចុះអត្រាការប្រាក់

## សមាសភាពដឹកនំាគណបក្ស
### គណៈកម្មាធិការអចិន្រ្តៃយ៍
គណៈកម្មាធិការអចិន្ត្រៃយ៍គណបក្សមានសមាសភាពដូចតទៅ:
#លោក សម រង្ស៊ី **ប្រធាន**
#លោក កឹម សុខា **អនុប្រធាន**
#លោក អ៊ូ ច័ន្ទឫទ្ធិ **ប្រធានគណៈកម្មាធិការវិន័យ**
#លោក ប៉ុល ហំម **ប្រធានគណៈកម្មាធិការនាយក**
#លោក យឹម សុវណ្ណ **ប្រធានគណៈកម្មាធិការប្រតិបត្តិ និងជាអ្នកនាំពាក្យ**
#លោក យ៉ែម បុញ្ញ​ឫទ្ធិ **អគ្គនាយករដ្ឋបាល និងជាអ្នកនាំពាក្យ**
#លោកស្រី មូរ សុខហួរ **អគ្គនាយកទំនាក់ទំនងសាធារណៈ**
#លោក គី វណ្ណដារ៉ា **អគ្គនាយកហិរញ្ញវត្ថុ**
#លោក ហូរ វ៉ាន់ **អនុប្រធានគណៈកម្មាធិការវិន័យ**
#លោក អេង ឆៃអ៊ាង **អនុប្រធានគណៈកម្មាធិការនាយក**
#លោក ម៉ៅ មុន្នីវណ្ណ **អនុប្រធានគណៈកម្មាធិការប្រតិបត្តិ**
#លោក គួយ ប៊ុនរឿន **អគ្គនាយករង រដ្ឋបាល**
#កញ្ញា កឹម មនោវិទ្យា **អគ្គនាយករង ទំនាក់ទំនងសាធារណៈ**
#លោក តុ វ៉ាន់ច័ន្ទ **អគ្គនាយករង ហិរញ្ញវត្ថុ**
#លោកស្រី ជូឡុង សូមួរ៉ា **សមាជិកា**
#លោក គីមសួរ ភិរិទ្ធ **សមាជិក**
#លោក ថាច់ សេដ្ឋា **សមាជិក**
#លោក សុន ឆ័យ **សមាជិក**
#លោក ជាម ច័ន្ទនី **សមាជិក**
#លោក ទួន យក់ដា **សមាជិក**
#លោក លឹមប៊ុន ស៊ីដារេត **សមាជិក**
#លោក កែវ សម្បត្តិ **សមាជិក**
#លោក អ៊ូ ច័ន្ទរ័ត្ន **សមាជិក**
#លោកស្រី កែ សុវណ្ណរតន៍ **សមាជិកា**
#លោក ម៉ែន សុថាវរិន្ទ្រ **សមាជិក**
#លោក សួន រីដា **សមាជិក** http://www.nationalrescueparty.org/role_of_permanent_committee/ 

### តួនាទី-ភារកិច្ចគណៈកម្មាធិការអចិន្រ្តៃយ៍គណបក្ស
គណៈកម្មាធិការអចិន្រ្តៃយ៍ដឹកនាំ ចាត់ចែង និងអនុវត្តកិច្ចការប្រចាំថ្ងៃរបស់គណបក្ស ។

គណៈកម្មាធិការអចិន្រ្តៃយ៍ មានសិទ្ធិសម្រេចលើគ្រប់បញ្ហា និងការងារចាំបាច់ រួមទាំងការបញ្ចប់សមាជិកភាព ហើយ និងស្នើសុំឲ្យប្រធានគណបក្ស តែងតាំង ឬដកតួនាទី ឬព្យួរតំណែង មន្រ្តីគណបក្សគ្រប់លំដាប់ថ្នាក់ ។ គណៈកម្មាធិការអចិន្រ្តៃយ៍គណបក្ស ទទួលខុសត្រូវលើរាល់សេចក្តីសម្រេចទាំងនោះ នៅចំពោះមុខគណៈកម្មាធិការ នាយក ។

គណៈកម្មាធិការអចិន្រ្តៃយ៍គណបក្ស រៀបចំគម្រោងផែនការធំៗ ដាក់ជូនគណៈកម្មាធិការនាយកពិនិត្យ មុន នឹងដាក់ជូនសមាជ ឬសន្និបាតក្រុមប្រឹក្សាជាតិ ពិភាក្សា និងអនុម័ត ។

គណៈកម្មាធិការអចិន្រ្តៃយ៍គណបក្ស មានចំនួនយ៉ាងច្រើន ២៩រូប ដែលមានសមាសភាពដូចតទៅ ៖

- ប្រធាន និងអនុប្រធានគណបក្ស

- ប្រធាន និងអនុប្រធានគណៈកម្មាធិការនាយក

- ប្រធាន និងអនុប្រធានគណៈកម្មាធិការវិន័យ

- ប្រធាន និងអនុប្រធានគណៈកម្មាធិការប្រតិបត្តិ

- អគ្គនាយករដ្ឋបាល និងអគ្គនាយករង

- អគ្គនាយកទំនាក់ទំនងសាធារណៈ និងអគ្គនាយករង

- អគ្គនាយកហិរញ្ញវត្ថុ និងអគ្គនាយករង

- និងសមាជិកមួយចំនួន ដែលជ្រើសរើសដោយគណៈកម្មាធិការនាយក ពីក្នុងចំណោមសមាជិករបស់ខ្លួន តាមសម្លេងភាគច្រើនដាច់ខាត (៥០%+១) នៃសមាជិកគណៈកម្មាធិការនាយកទាំងមូល ។

ប្រធាន និងអនុប្រធានគណបក្ស ជាប្រធាន និងអនុប្រធានគណៈកម្មាធិការអចិន្រ្តៃយ៍ ។

កិច្ចប្រជុំគណៈកម្មាធិការអចិន្ត្រៃយ៍ អាចប្រព្រឹត្តទៅបានតាមការសម្រេចរបស់ប្រធាន ឬតាមសំណើចំនួន ១/៣ នៃសមាជិកគណៈកម្មាធិការអចិន្រ្តៃយ៍ ហើយចាំបាច់ត្រូវមានកូរ៉ុម ២/៣ នៃសមាជិកទាំងមូល ។

សេចក្តីសម្រេចរបស់គណៈកម្មាធិការអចិន្រ្តៃយ៍ ត្រូវមានសម្លេងគាំទ្រភាគច្រើនដាច់ខាត (៥០%+១) នៃ សមាជិកទាំងមូល ។

ប្រធាន និងអនុប្រធានគណបក្ស ត្រូវបានជ្រើសតាំងដោយសមាជ តាមរយៈការអនុម័តបញ្ជីបេក្ខជនដោយ សម្លេងភាគច្រើនដាច់ខាត (៥០%+១) នៃសមាជិកវត្តមានដែលមានសិទ្ធិសម្រេច សម្រាប់អាណត្តិ ៥ឆ្នាំ។

បញ្ជីបេក្ខជន គឺជាបញ្ជីរួមរបស់បេក្ខជនប្រធាន និងអនុប្រធានគណបក្ស ។ បញ្ជីនេះត្រូវមានការគាំទ្រពី សមាជិកគណៈកម្មាធិការនាយកចំនួនយ៉ាងតិច ១/៣ នៃសមាជិកគណៈកម្មាធិការនាយកទាំងមូល ។

ឥស្សរជននយោបាយក្នុងគណបក្សមួយរូប អាចធ្វើជាប្រធានគណបក្សត្រឹមពីរអាណត្តិ(១០ឆ្នាំ) ។

អនុប្រធានគណបក្ស ទទួលដឹកនាំការងារគណបក្សតាមការកំណត់របស់ប្រធានគណបក្ស ។

នៅពេលអវត្តមានប្រធាន អនុប្រធានត្រូវបានទទួលសិទ្ធិជាប្រធានគណបក្សស្តីទី ដែលមានបុព្វសិទ្ធិដូច ប្រធានគណបក្ស ។

ក្នុងករណីអវត្តមានប្រធាន និងអនុប្រធាន អ្នកទទួលសិទ្ធិជាប្រធានគណបក្សស្តីទី ត្រូវជ្រើសតាមឋានានុក្រម ដូចខាងក្រោម ៖

១-  ប្រធានគណៈកម្មាធិការនាយក

២-  ប្រធានគណៈកម្មាធិការវិន័យ

៣-  ប្រធានគណៈកម្មាធិការប្រតិបត្តិ

៤-  អនុប្រធានគណៈកម្មាធិការនាយក

៥-  អនុប្រធានគណៈកម្មាធិការវិន័យ

៦-  អនុប្រធានគណៈកម្មាធិការប្រតិបត្តិ

ការទទួលសិទ្ធិជាប្រធានគណបក្សស្តីទីនេះ ត្រូវធ្វើតាមរយៈលិខិតផ្ទេរសិទ្ធិពីប្រធានគណបក្ស ។

ប្រធានគណបក្ស មានខុទ្ទកាល័យមួយ ដើម្បីជួយដល់កិច្ចការផ្ទាល់របស់ខ្លួន ។ ខុទ្ទកាល័យប្រធានគណបក្ស ដឹកនាំដោយនាយខុទ្ទកាល័យមួយរូប អមដោយនាយរងខុទ្ទកាល័យមួយចំនួនដែលតែងតាំងដោយប្រធានគណបក្ស ។

ប្រធានគណបក្ស តែងតាំង ឬផ្លាស់ប្តូរបេក្ខជនតំណាងរាស្រ្ត បេក្ខជនសមាជិកព្រឹទ្ធសភា និងបេក្ខជន ថ្នាក់ដឹកនាំដទៃទៀត តាមសំណើរបស់គណៈកម្មាធិការអចិន្រ្តៃយ៍គណបក្ស ។

ប្រធានគណបក្ស មានសិទ្ធិតែងតាំង ឬដកតួនាទី បេសកជន និងទីប្រឹក្សាផ្ទាល់របស់ខ្លួន ។

ករណីប្រធានគណបក្សបាត់បង់សមត្ថភាពដឹកនាំគណបក្ស ដែលបញ្ជាក់ដោយគណៈកម្មាធិការនាយក បើ ៖

- អាណត្តិនៅតិចជាង១៨ខែ អនុប្រធានគណបក្ស ត្រូវទទួលនាទីជាប្រធានគណបក្សស្តីទី ហើយ គណៈកម្មាធិការនាយកត្រូវជ្រើសរើសអនុប្រធានគណបក្សថ្មីមួយរូប ក្នុងរយៈពេល៣០ថ្ងៃយ៉ាងយូរពីក្នុង ចំណោមសមាជិករបស់ខ្លួន ដោយសម្លេងភាគច្រើនដាច់ខាត (៥០%+១) នៃសមាជិកគណៈកម្មាធិការ នាយកទាំងមូល ដើម្បីជួយការងារប្រធានគណបក្សស្តីទី រហូតដល់ចប់អាណត្តិ

- អាណត្តិនៅលើស១៨ខែ គណៈកម្មាធិការអចិន្រ្តៃយ៍ ត្រូវកំណត់ពេលរៀបចំធ្វើសមាជវិសាមញ្ញ ដើម្បី ជ្រើសរើសប្រធានគណបក្ស និងអនុប្រធានគណបក្សថ្មីក្នុងរយៈពេលយ៉ាងយូរ៣០ថ្ងៃ ដើម្បីដឹកនាំ គណបក្សរហូតដល់ចប់អាណត្តិ ។

### គណៈកម្មាធិការវិន័យ
គណៈកម្មាធិការវិន័យ ត្រូវបានបង្កើតឡើងដោយគណៈកម្មាធិការនាយក ។

គណៈកម្មាធិការវិន័យ មានតួនាទី និងភារកិច្ច ដូចតទៅ ៖

- ទទួលពាក្យបណ្តឹងវិវាទរបស់សមាជិកគណបក្ស

- ទទួលពាក្យបណ្តឹងស្តីពីភាពមិនប្រក្រតីនៃចំណូល-ចំណាយរបស់គណបក្ស

- ទទួលបណ្តឹងឧទ្ទរណ៍ករណីបញ្ចប់សមាជិកភាពដោយគណៈកម្មាធិការប្រតិបត្តិរាជធានី-ខេត្ត

-  ដាក់ពិន័យសមាជិកគណបក្សរូបណា ដែលរំលោភបទប្បញ្ញត្តិដែលមានចែងក្នុងប្រការ១៨ នៃលក្ខន្តិកៈ គណបក្ស ។

នីតិវិធីនៃការដោះស្រាយបណ្តឹង ការដាក់ពិន័យ និងការបញ្ចប់សមាជិកភាព មានចែងនៅក្នុងបទបញ្ជាផ្ទៃក្នុង គណបក្ស ។

គណៈកម្មាធិការវិន័យ មានសមាសភាពដូចតទៅ ៖

- ប្រធាន និងអនុប្រធានមួយរូប ជ្រើសរើសដោយគណៈកម្មាធិការនាយក ពីក្នុងចំណោមសមាជិករបស់ ខ្លួនដោយសម្លេងគាំទ្រភាគច្រើនដាច់ខាត (៥០%+១) នៃចំនួនសមាជិកគណៈកម្មាធិការនាយកទាំងមូល

- សមាជិក ប្រាំរូបទៀត ជ្រើសរើសដោយគណៈកម្មាធិការនាយក ពីក្នុងចំណោមសមាជិកក្រុមប្រឹក្សាជាតិ ដោយសម្លេងគាំទ្រភាគច្រើនដាច់ខាត (៥០%+១) នៃចំនួនសមាជិកគណៈកម្មាធិការនាយកទាំងមូល

បេក្ខជនប្រធាន និងអនុប្រធាន ត្រូវមានការគាំទ្រពីសមាជិកគណៈកម្មាធិការនាយកចំនួនយ៉ាងតិច ១/៣ នៃ សមាជិក​គណៈកម្មាធិការនាយកទាំងមូល ។

គណៈកម្មាធិការវិន័យ មានអាណត្តិ ៥ឆ្នាំ ។ គណៈកម្មាធិការវិន័យចាស់នឹងអស់សុពលភាពបន្ទាប់ពី គណៈកម្មាធិការវិន័យថ្មីចូលកាន់តំណែង ។

ការរៀបចំ និងការប្រព្រឹត្តិទៅនៃគណៈកម្មាធិការវិន័យ មានចែងនៅក្នុងបទបញ្ជាផ្ទៃក្នុងគណបក្ស ។

### គណៈកម្មាធិការប្រតិបត្តិ
គណៈកម្មាធិការប្រតិបត្តិ ជាស្ថាប័ននីតិប្រតិបត្តិរបស់គណបក្ស ។ គណៈកម្មាធិការប្រតិបត្តិគ្រប់គ្រង និង ធានាការប្រព្រឹត្តិទៅនៃអគ្គនាយកដ្ឋានរដ្ឋបាល អគ្គនាយកដ្ឋានទំនាក់ទំនងសាធារណៈ និងអគ្គនាយកដ្ឋានហិរញ្ញវត្ថុ ព្រមទាំងរចនាសម័្ពន្ធគណៈកម្មាធិការប្រតិបត្តិថ្នាក់ក្រោមជាតិ និងសាខាគណបក្សនៅក្រៅប្រទេស ។

គណៈកម្មាធិការប្រតិបត្តិ អនុវត្តការងារប្រចាំថ្ងៃតាមសេចក្តីសម្រេចរបស់គណៈកម្មាធិការអចិន្រ្តៃយ៍ ក្រោម ការត្រួតពិនិត្យរបស់ប្រធាន និងអនុប្រធានគណបក្ស ។

គណៈកម្មាធិការប្រតិបត្តិ មានសមាសភាពជ្រើសចេញមកពីសមាជិកគណៈកម្មាធិការនាយក ៖

- ប្រធាន មួយរូប

- អនុប្រធាន យ៉ាងតិចមួយរូប

- អគ្គនាយក មួយរូប អមដោយអគ្គនាយករង មួយរូប នៃអគ្គនាយកដ្ឋានរដ្ឋបាល

- អគ្គនាយក មួយរូប អមដោយអគ្គនាយករង មួយរូប នៃអគ្គនាយកដ្ឋានទំនាក់ទំនងសាធារណៈ

- អគ្គនាយក មួយរូប អមដោយអគ្គនាយករង មួយរូប នៃអគ្គនាយកដ្ឋានហិរញ្ញវត្ថុ ។

អនុប្រធានគណៈកម្មាធិការប្រតិបត្តិ ទទួលការងារតាមការកំណត់របស់ប្រធានគណៈកម្មាធិការប្រតិបត្តិ ។

ប្រធាន និងអនុប្រធានគណៈកម្មាធិការប្រតិបត្តិ តែងតាំងដោយប្រធានគណបក្ស បន្ទាប់ពីបានទទួលការ យល់ព្រមពីគណៈកម្មាធិការនាយក ដោយសម្លេងភាគច្រើនដាច់ខាត (៥០%+១) នៃសមាជិកគណៈកម្មាធិការ នាយកទាំងមូល ។

គណៈកម្មាធិការប្រតិបត្តិ មានអគ្គនាយកដ្ឋានរដ្ឋបាល អគ្គនាយកដ្ឋានទំនាក់ទំនងសាធារណៈ និងអគ្គ នាយកដ្ឋានហិរញ្ញវត្ថុ ជាសេនាធិការ ។

អគ្គនាយក និងអគ្គនាយករង នៃអគ្គនាយកដ្ឋានទាំងបី តែងតាំងដោយប្រធានគណបក្ស តាមសំណើរបស់ ប្រធានគណៈកម្មាធិការប្រតិបត្តិ បន្ទាប់ពីបានទទួលការយល់ព្រមពីគណៈកម្មាធិការនាយកដោយសម្លេងភាគច្រើន ដាច់ខាត (៥០%+១) នៃសមាជិកគណៈកម្មាធិការនាយកទាំងមូល ។

អគ្គនាយកដ្ឋានរដ្ឋបាល អគ្គនាយកដ្ឋានទំនាក់ទំនងសាធារណៈ និងអគ្គនាយកដ្ឋានហិរញ្ញវត្ថុ មាននាយកដ្ឋាន មួយចំនួនតាមតម្រូវការចាំបាច់ ។ នាយកដ្ឋាននីមួយៗ ដឹកនាំដោយ ប្រធានមួយរូប និងអនុប្រធានមួយរូប ដែល តែងតាំងដោយប្រធានគណៈកម្មាធិការប្រតិបត្តិ តាមសំណើរបស់អគ្គនាយក ។

ការរៀបចំ និងការប្រព្រឹត្តិទៅរបស់អគ្គនាយកដ្ឋានរដ្ឋបាល អគ្គនាយកដ្ឋានទំនាក់ទំនងសាធារណៈ និងអគ្គ នាយកដ្ឋានហិរញ្ញវត្ថុ កំណត់ដោយគណៈកម្មាធិការប្រតិបត្តិ ។

អគ្គនាយកដ្ឋានហិរញ្ញវត្ថុ ទទួលបន្ទុកគ្រប់គ្រងថវិកា និងបញ្ជីសារពើភ័ណ្ឌទាំងអស់របស់គណបក្ស ។

អគ្គនាយកហិរញ្ញវត្ថុ ត្រូវធ្វើរបាយការណ៍ប្រចាំខែ ស្តីពីប្រាក់ចំណូល-ចំណាយរបស់គណបក្ស ជូនប្រធាន អនុប្រធានគណបក្ស ប្រធានគណៈកម្មាធិការប្រតិបត្តិ និងគណៈកម្មាធិការនាយក ។

ប្រធានគណៈកម្មាធិការប្រតិបត្តិ ឬអនុប្រធានដែលបានទទួលសិទ្ធិពីប្រធាន អាចកោះប្រជុំ និងដឹកនាំអង្គប្រជុំ នៃគណៈកម្មាធិការប្រតិបត្តិដោយមិនគិតកូរ៉ុម ដើម្បីប្រតិបត្តិការងារប្រចាំថ្ងៃ ស្របតាមសេចក្តីសម្រេចរបស់គណៈកម្មា ធិការអចិន្រ្តៃយ៍ ។

គណៈកម្មាធិការប្រតិបត្តិមានអាណត្តិ ៥ឆ្នាំ ។ គណៈកម្មាធិការប្រតិបត្តិចាស់នឹងអស់សុពលភាពបន្ទាប់ពី គណៈកម្មាធិការប្រតិបត្តិថ្មីចូលកាន់តំណែង ។

### គណៈកម្មាធិការនាយក
គណៈកម្មាធិការនាយក គឺជាស្ថាប័ននីតិប្បញ្ញត្តិរបស់គណបក្ស ។ គណៈកម្មាធិការនាយកអនុវត្តទិសដៅ និងគោលនយោបាយរបស់គណបក្ស ដែលកំណត់ដោយសមាជ ឬសន្និបាតក្រុមប្រឹក្សាជាតិ ។

គណៈកម្មាធិការនាយក មានសមាជិកយ៉ាងតិច៦៩រូប ដែលផ្តល់សេចក្តីទុកចិត្ត ដោយសមាជគណបក្ស សម្រាប់អាណត្តិ ៥ឆ្នាំ ។ បេក្ខជនគណៈកម្មាធិការនាយកត្រូវបានជ្រើសរើស ៖

- ពីតំណាងគណបក្សរាជធានី-ខេត្ត ដែលជ្រើសរើសដោយសមាជិកក្រុមប្រឹក្សាជាតិតំណាងរាជធានី-ខេត្ត និងប្រធានគណៈកម្មាធិការប្រតិបត្តិឃុំ-សង្កាត់ក្នុងរាជធានី-ខេត្តសាមី ។ ចំនួនបេក្ខជនគណៈកម្មាធិការ នាយកតំណាងគណបក្សរាជធានី-ខេត្តនីមួយៗ មានចំនួនយ៉ាងច្រើនស្មើនឹងអាសនៈតំណាងរាស្រ្តក្នុង រាជធានី-ខេត្តសាមី បូកមួយ ចែកនឹងពីរ ។

- ដោយគណៈកម្មាធិការនាយកតាមសំណើរបស់ប្រធានគណបក្ស ។ ចំនួនបេក្ខជនគណៈកម្មាធិការ នាយកដែលជ្រើសរើសនេះមិនត្រូវលើសចំនួន ១/៣ នៃសមាជិកគណៈកម្មាធិការនាយកមកពីតំណាង គណបក្សរាជធានី-ខេត្ត ហើយត្រូវផ្តល់អាទិភាពដល់យុវជន និងស្រ្តី ។

នីតិវិធីនៃការជ្រើសរើសបេក្ខជនសមាជិកគណៈកម្មាធិការនាយក មានចែងនៅក្នុងបទបញ្ជាផ្ទៃក្នុងគណបក្ស ។

គណៈកម្មាធិការនាយក បង្កើតគណៈកម្មាធិការវិន័យគណបក្សដូចមានចែងក្នុងផ្នែកទី៤ នៃលក្ខន្តិកៈនេះ ។

គណៈកម្មាធិការនាយក ជ្រើសតាំងសមាជិកគណៈកម្មាធិការអចិន្រ្តៃយ៍គណបក្ស ។

គណៈកម្មាធិការនាយក ផ្តល់សេចក្តីទុកចិត្តដល់ប្រធាន និងអនុប្រធានគណៈកម្មាធិការប្រតិបត្តិ តាមសំណើ របស់ប្រធានគណបក្ស ។

គណៈកម្មាធិការនាយក អាចបង្កើតគណៈកម្មការនានាតាមការចាំបាច់ ។

គណៈកម្មាធិការនាយក ត្រួតពិនិត្យការប្រតិបត្តិរបស់គណៈកម្មាធិការអចិន្រ្តៃយ៍គណបក្ស និងអាចផ្តួចផ្តើម គំនិតឲ្យគណៈកម្មាធិការអចិន្រ្តៃយ៍ដឹកនាំគណបក្សស្របតាមស្ថានការណ៍ និងកាលៈទេសៈជាក់ស្តែងដើម្បីឲ្យគណបក្ស មានការរីកចម្រើន ។

គណៈកម្មាធិការនាយកពិភាក្សា អនុម័តរាល់បទប្បញ្ញត្តិផ្សេងៗរបស់គណបក្ស តាមសំណើរបស់គណៈកម្មា ធិការអចិន្ត្រៃយ៍ ។

គណៈកម្មាធិការនាយក ដឹកនាំដោយប្រធាន មួយរូប និងអនុប្រធាន យ៉ាងតិចមួយរូប ។

ប្រធានគណៈកម្មាធិការនាយក ជ្រើសតាំងដោយសមាជិកគណៈកម្មាធិការនាយក តាមរយៈការបោះឆ្នោត សម្ងាត់ដោយសម្លេងភាគច្រើន (៥០%+១) នៃសមាជិកគណៈកម្មាធិការនាយកទាំងមូល ។

បេក្ខជនប្រធានគណៈកម្មាធិការនាយក ជាសមាជិកគណៈកម្មាធិការនាយក ដែលមានការគាំទ្រពីសមាជិក គណៈកម្មាធិការនាយកចំនួនយ៉ាងតិច ១/៣ នៃសមាជិកគណៈកម្មាធិការនាយកទាំងមូល ។

អនុប្រធានគណៈកម្មាធិការនាយក ត្រូវបានផ្តល់សេចក្តីទុកចិត្តដោយសម្លេងភាគច្រើន (៥០%+១) នៃ សមាជិកគណៈកម្មាធិការនាយកទាំងមូល តាមសំណើរបស់ប្រធានគណៈកម្មាធិការនាយក ។

គណៈកម្មាធិការនាយក មានអាណត្តិ៥ឆ្នាំ ។ សមាជិកគណៈកម្មាធិការនាយកចាស់នឹងអស់សុពលភាព នៅពេលសមាជិកគណៈកម្មាធិការនាយកថ្មីចូលកាន់តំណែង ។

គណៈកម្មាធិការនាយក ជួបប្រជុំគ្នាយ៉ាងតិច ៣ខែម្តង ។ ក្នុងករណីពិសេស ប្រធានគណបក្ស ឬប្រធាន គណៈកម្មាធិការនាយក ឬសំណើ ១/៣ នៃសមាជិកគណៈកម្មាធិការនាយកមានសិទ្ធិកោះប្រជុំគណៈកម្មាធិការនាយក ។

នីតិវិធីនៃកិច្ចប្រជុំគណៈកម្មាធិការនាយក មានចែងនៅក្នុងបទបញ្ជាផ្ទៃក្នុងគណបក្ស ។
## ឯកសារយោង
## តំណ​ភ្ជាប់​ខាងក្រៅ 
*CNRP Website  

ចំណាត់ថ្នាក់ក្រុម:គណបក្សនយោបាយ